ନିଜେ ପ୍ରଧାନମନ୍ତ୍ରୀ ହେବାକୁ ଚାହୁଁଛନ୍ତି ଅରବିନ୍ଦ୍ର କେଜରିୱାଲ! - Odishanxt.com\nନୂଆଦିଲ୍ଲୀଃଲୋକସଭା ନିର୍ବାଚନ ୨୦୧୯କୁ ନେଇ ସମସ୍ତ ରାଜନୈତିକ ଦଳମାନେ ନିଜ-ନିଜ ହିସାବରେ ଦାବି ଉପସ୍ଥାପନ କରୁଛନ୍ତି । ମାତ୍ର ଭାରତୀୟ ଜନତା ପାର୍ଟି ବ୍ୟତୀତ ଅନ୍ୟ କୌଣସି ଦଳ ଖୋଲାଖୋଲି ଭାବରେ ପ୍ରଧାନମନ୍ତ୍ରୀ ପଦ ପାଇଁ ନିଜର ଦାବି ଉପସ୍ଥାପନ କରି ପାରିନାହାନ୍ତି । ଏହାରି ମଧ୍ୟରେ ଦିଲ୍ଲୀ ମୁଖ୍ୟମନ୍ତ୍ରୀ ଅରବିନ୍ଦ କେଜରିୱାଲ ଶୁକ୍ରବାର ନିଜର ନିର୍ବାଚନୀ ଭାଷଣରେ ପ୍ରଧାନମନ୍ତ୍ରୀ ପଦ ପାଇଁ ନିଜକୁ ଦାବିଦାର କରୁଥିବା ଦେଖାଯାଇଛି ।\nଆମ ଆଦମୀ ପାର୍ଟି (ଆପ)ର ମୁଖ୍ୟ ଅରବିନ୍ଦ କେଜରିୱାଲ ଶୁକ୍ରବାର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଏବଂ କଂଗ୍ରେସ ଅଧ୍ୟକ୍ଷ ରାହୁଲ ଗାନ୍ଧୀଙ୍କୁ ନେଇ ଆକ୍ରମଣାତ୍ମକ ବୟାନ ଦେଇଛନ୍ତି । ସେ ଅଭିଯୋଗ କରି କହିଛନ୍ତି, ବିଜେପି ଏବଂ କଂଗ୍ରେସ ଜାତୀୟ ରାଜଧାନୀ ପାଇଁ କିଛି କରି ନାହାନ୍ତି । ମୋଦୀଙ୍କୁ ପ୍ରଧାନମନ୍ତ୍ରୀ ଭାବରେ ଚୟନ କରି ବି ଦିଲ୍ଲୀର ଲୋକେ କିଛି ପାଇ ନାହାନ୍ତି । ଓଖଲା ଠାରେ ଏକ ରାଲିକୁ ସମ୍ବୋଧନ କରିବା ଅବସରରେ କେଜରିୱାଲ କହିଛନ୍ତି, ମୋଦୀ ବିଭିନ୍ନ ସଂପ୍ରଦାୟକୁ ଗୋଟିଏ ଅନ୍ୟର ବିରୋଧରେ ଛିଡ଼ା କରୁଛନ୍ତି । ଲୋକେ ପୁଣି ଥରେ ମୋଦୀଙ୍କୁ ଫେରାଇ ଆଣି ଭୁଲ ନ କରନ୍ତୁ ବୋଲି କେଜରିୱାଲ କହିଛନ୍ତି ।\nଦିଲ୍ଲୀ ମୁଖ୍ୟମନ୍ତ୍ରୀ କହିଛନ୍ତି, ମୋଦୀ ଆମ ସମାଜରେ ସାଂପ୍ରଦାୟିକତା ସଦଭାବକୁ ନଷ୍ଟ କରିଛନ୍ତି । ସେ କହିଛନ୍ତି, ଦିଲ୍ଲୀ ପୋଲିସର ଦାୟିତ୍ୱ ଆମକୁ ଦିଅନ୍ତୁ ଏବଂ ଆପଣ (ପ୍ରଧାନମନ୍ତ୍ରୀ) ପାକିସ୍ତାନକୁ ଦେଖନ୍ତୁ । ଆପଣ ପାକିସ୍ତାନକୁ ଦେଖିପାରୁ ନାହାନ୍ତି, ଆପଣ କେମିତି ଦିଲ୍ଲୀ ପୋଲିସକୁ ଦେଖିପାରିବେ?\nପୁରୀ ଲୋକସଭା ଆସନଃ ବିଜେଡିର ଗାଦି ଉଠାଇବେ ବିଜେପିର ପ୍ରାର୍ଥୀ ସମ୍ବିତ ପାତ୍ର!
